Χοσέ Σεγούρα

Ο Χοσέ Σεγούρα (ισπανικά: José Segura) είναι Ισπανός προπονητής ποδοσφαίρου. Γεννήθηκε στις 19 Μαρτίου του 1957 στην Ολέσα Ντε Μονσεράτ της Βαρκελώνης.

Σταδιοδρομία 
Ο Χοσέ Σεγούρα ξεκίνησε την καριέρα του στην Βαρκελώνη. Εργάστηκε στις ακαδημίες της Μπαρτσελόνα ως βοηθός του Λορένθο Σέρα Φερέρ και ως σκάουτερ και βοηθός προπονητή στην πρώτη ομάδα με προπονητή τον κ. Φερέρ.

Από το καλοκαίρι του 2006 και για ένα χρόνο διετέλεσε βοηθός προπονητή του Σέρα Φερέρ στην ΑΕΚ. Από το καλοκαίρι του 2007 ο κ. Σεγούρα ανέλαβε την θέση του βοηθού προπονητή στον Ολυμπιακό με προπονητή τον Τάκη Λεμονή και από τις 11 Μαρτίου του 2008 ανέλαβε την θέση του προπονητή της ομάδας. Με τον Ολυμπιακό κατέκτησε το νταμπλ το 2008 και αντικαταστάθηκε με τη λήξη της σεζόν στη θέση του προπονητή από τον Ερνέστο Βαλβέρδε. Τον Μάιο του 2009, ο Σεγούρα συμφώνησε να εργαστεί στην Λίβερπουλ Φ.Κ. ως τεχνικός διευθυντής των ακαδημιών του συλλόγου του αγγλικού λιμανιού.

Στις 12 Μαρτίου 2011, η Λίβερπουλ ανακοίνωσε πως απολύθηκε από τον σύλλογο ο προπονητής της δεύτερης ομάδας Τζον ΜακΜάχον με τον τεχνικό διευθυντή των ακαδημιών Χοσέ 'Πεπ' Σεγούρα να αναλαμβάνει την τεχνική καθοδήγηση της ομάδας για το υπόλοιπο της σεζόν.

Ιστορικό
2001-2002: Καθηγητής Φυσικής Αγωγής στη Γέιδα.
2002-2003: Βοηθός του Λορένθο Σέρρα Φερρέρ στις ακαδημίες της Μπαρτσελόνα.
2003-2004: Βοηθός στην Μπαρτσελόνα Β', τη δεύτερη ομάδα της Μπαρτσελόνα.
2004-2006: Καθηγητής στο Πανεπιστήμιο της Γέιδα.
2006-2007 Βοηθός προπονητή του Φερέρ στην ΑΕΚ.
2007-2008 Βοηθός προπονητή του Τάκη Λεμονή στον Ολυμπιακό.
2008-2009 Προπονητής στον Ολυμπιακό.
2009-2012 Τεχνικός Διευθυντής των ακαδημιών της Λίβερπουλ.

Παραπομπές

Ισπανοί προπονητές ποδοσφαίρου
Προπονητές ποδοσφαίρου Ολυμπιακού Πειραιώς
Ισπανοί προπονητές ποδοσφαίρου στο εξωτερικό